**ROMÂNIA**

**JUDEŢUL CLUJ**

**CONSILIUL JUDEŢEAN**

**H O T Ă R Â R E**

**privind aprobarea achiziţionării de servicii juridice de consultanţă, de asistenţă şi de reprezentare a Spitalului Clinic de Pneumoftiziologie ”Leon Daniello”** **Cluj-Napoca**

 Consiliul Judeţean Cluj întrunit în şedinţă extraordinară;

 Având în vedere Referatul de aprobare cu nr. 6976/2020 la Proiectul de hotărâre înregistrat cu nr. 60 din 13.03.2020 privind aprobarea achiziţionării de servicii juridice de consultanţă, de asistenţă şi de reprezentare a Spitalului Clinic de Pneumoftiziologie ”Leon Daniello” Cluj-Napoca, propus de Preşedintele Consiliului Judeţean Cluj, domnul Alin Tișe, însoţit de Rapoartele compartimentelor de resort din cadrul aparatului de specialitate al Consiliului Judeţean Cluj cu nr. 6976/2020 şi de Avizul cu nr. 6976 din 16.03.2020 adoptat de Comisia de specialitate nr. 1;

Având în vedere Adresa Spitalului Clinic de Pneumoftiziologie ”Leon Daniello” Cluj-Napoca nr. 922/26.02.2020, înregistrată la Consiliul Judeţean Cluj sub nr. 6976/26.02.2020;

Ținând cont de prevederile Hotărârii Consiliului Județean Cluj nr. 267/2017 privind aprobarea unor măsuri în vederea achiziţionării serviciilor juridice de consultanţă, de asistenţă şi/sau de reprezentare;

În conformitate cu prevederile:

* art. 173 alin. (1) lit. d) și f) și alin. (5) lit. d) din Ordonanța de urgență a Guvernului nr. 57/2019 privind Codul administrativ cu modificările şi completările ulterioare;
* art. I din Ordonanţa de urgenţă a Guvernului nr. 26/2012 privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative, cu modificările şi completările ulterioare;

 Fiind îndeplinite prevederile cuprinse la art. 182 alin. (4) coroborate cu art. 136 și art. 139 din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;

**hotărăşte următoarele:**

**Art. 1. (1)** Se aprobă achiziţionarea de servicii juridice de consultanţă, de asistenţă şi de reprezentare a Spitalului Clinic de Pneumoftiziologie ”Leon Daniello” Cluj-Napoca.

**(2)** Achiziționarea serviciilor juridice de consultanţă, de asistenţă şi/sau de reprezentare precizate la alin. (1) se va face conform prevederilor legale.

 **Art. 2.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Spitalul Clinic de Pneumoftiziologie ”Leon Daniello” Cluj-Napoca.

 **Art. 3.** Prezenta hotărâre se comunică prin intermediul secretarului general al judeţului, în termenul prevăzut de lege, Spitalului Clinic de Pneumoftiziologie ”Leon Daniello” Cluj-Napoca, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet „www.cjcluj.ro".

 **Contrasemnează:**

 **PREŞEDINTE, SECRETAR GENERAL AL JUDEŢULUI,**

 **Alin Tişe Simona Gaci**

**Nr. 63 din 20 martie 2020**

*Prezenta hotărâre a fost adoptată cu 29 voturi “pentru” și o ”abținere”, fiind astfel respectate prevederile legale privind majoritatea de voturi necesară. Din totalul celor 36 de consilieri judeţeni în funcţie și-au înregistrat prezența la ședință 29 consilieri județeni.*